NaiveNeuron/SloPal huggingface dataset:
Šefčík, Marek, poslanec NR SR (2022-05-05):
Ďakujem pekne za slovo. Tak, pani predsedníčka zdravotníckeho výboru, je mi strašne ľúto tých žien, ktoré trpia na Ukrajine. Je mi strašne ľúto tých detičiek. Je mi veľmi ľúto toho, že tam tá vojna vôbec je. Ale ja teraz nebudem sa venovať konkrétne téme, aby som neprilieval olej do ohňa. Ale je mi ešte jednej veci strašne ľúto, ako vy dokážete neskutočne až cynicky zneužiť túto tému. Pred chvíľočkou sa objavili fotky vyrehotanej Cigánikovej na facebooku v tričku s kolegom. Hehehe, hehehe, prídete tu a potom sa rozplačete. Aj mne je ľúto tých detí a aj ja som slzy na krajíčku, keď ste to hovorili. Ale takto sa hrať s emóciami a zneužívať túto tému, neviem, či to je dobré. Podľa mňa nie. A poslednú vec, asi najdôležitejšiu, ktorú chcem povedať, je, že vy ste začali vetou, viera je nebezpečná. Chcem sa ospravedlniť všetkým slušným, normálnym, veriacim ľuďom na Slovensku za túto vetu pani predsedníčky zdravotníckeho výboru. Viera nie je nebezpečná. Viera mnohým ľuďom pomáha, viera zachraňuje životy. Ďakujem. (Potlesk.)
Paška, Pavol, predseda NR SR (2014-10-28):
Pán poslanec, prvý námestník generálneho prokurátora zastupuje generálneho prokurátora v zmysle zákona explicitne v plnom rozsahu. Došlo k zmene programu generálneho prokurátora, generálny prokurátor v piatok predložil správu. A myslím si, že postupujeme úplne v súlade, nie prvýkrát sa stalo, že aj v pléne Národnej rady generálneho prokurátora zastupuje jeho prvý námestník. Je to jeho kompetencia v zmysle zákona. Chcem ešte, keďže som registroval, že ste mali požiadavku na poslanecké grémium, sa dohodnúť, aby sme odhlasovali dva prerokované body. A potom by som zvolal grémiu. Ale navrhujem, aby sme pokračovali v prerušenej rozprave. Pán poslanec Abrhan.
Bugár, Béla, doterajší podpredseda NR SR (2012-04-04):
Jaroslav Baška.
Kubánek, Stanislav, poslanec NR SR (2018-10-23):
Vážený pán predsedajúci, v rozprave vystúpili 3 poslanci, z toho pán poslanec Elemér Jakab podal jeden pozmeňujúci a doplňujúci návrh. Pán predsedajúci, dajte, prosím, hlasovať o bodoch 1 až 3 zo spoločnej správy s odporúčaním gestorského výboru schváliť.
Laššáková, Jana, poslankyňa NR SR (2010-07-08):
Sľubujem. (Potlesk.)
Blanár, Juraj, podpredseda NR SR (2021-06-17):
Ďakujem, pani spravodajkyňa. Otváram rozpravu. Vážené panie poslankyne, páni poslanci, nikto sa neprihlásil písomne. Kto má záujem ústne, má možnosť tak urobiť teraz. Konštatujem, že nikto sa nehlási, takže vyhlasujem rozpravu za uzatvorenú. Chcem sa spýtať, pán generálny riaditeľ, či máte záujem. Nie. Pani spravodajkyňa? Nie. Keďže rozprava neprebehla, je to logické, takže prerušujem rokovanie o tomto bode programu. Ešte raz ďakujem, pán generálny riaditeľ, aj pani spravodajkyni. No a pristúpime k ďalšiemu bodu programu rokovania Národnej rady Slovenskej republiky v prvom čítaní o vládnom návrhu zákona, ktorým sa mení a dopĺňa zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z. z. a ktorým sa menia a dopĺňajú niektoré zákony, pod parlamentnou tlačou 554 a pod rozhodnutím na pridelenie výborom 566. Poprosím pani podpredsedníčku vlády a ministerku investícií, regionálneho rozvoja a informatizácií Slovenskej republiky Veroniku Remišovú, aby vládny návrh zákona uviedla. Nech sa páči, pani podpredsedníčka.
Blanár, Juraj, podpredseda NR SR (2023-02-07):
Ďalšia s faktickou pani poslankyňa Zita Pleštinská.
Dvořák, Oskar, poslanec NR SR (2024-10-29):
Ďakujem za poznámku, Peťo, ja súhlasím s týmto, myslím si, že by sme mali smerovať k tomu, aby sme tu mali nejaký nárok zadefinovaný. Ja dokonca to, že cez nejaké benefity ideme sanovať, a tým som sa, to som sa práve chcel, na to som chcel poukázať v tom mojom príspevku, že tie benefity tu slúžili na to, že ony sanovali to, ako tu nesystémovo máme rozmáhajúce sa poplatky, ale zároveň to bola nejaká sanácia pre tých pacientov, že vedeli, že dajme tomu, ja neviem, 100 eur budú mať na tie zuby, čo si dneska nemôžu dovoliť. Výsledkom je teda, že buď zaplatia vyššie doplatky, alebo k tomu lekárovi nepôjdu, a teda tá prevencia bude akože upadať. No a ja som práve na to chcel ukázať, že zároveň to sanovalo nejakú vec, ale sanovalo ju to nesystémovo. A práve preto si myslím, že aj rok po voľbách, vzhľadom na to, čo tu prichádza – zvýšená dépeháčka, transakčné dane a podobne –, o to dôležitejšie je, aby kým nabehnú všetky tieto zdražovania od januára, sme tu mali veľmi jasne zadefinované už aj nejaké akože poplatkové pravidlá a povedali, že čo je akceptovateľné, čo nie je akceptovateľné, mali by sme zavedené nejaké sociálne ochrany. Tak to robia západné štáty, že aj keď zadefinujú, samozrejme, nejakú, nejaké penzum toho, že čo je akceptovateľné, čo nie je akceptovateľné, tak zároveň zavádzajú aj nejaké sociálne ochrany, lebo naozaj sa to nemôže dotýkať tých najslabších, ktorí si to nemôžu dovoliť. Zároveň je to, má to regionálne špecifiká, má to špecifiká rôzne ambulancie, nemocnice a podobne, doplatky za lieky. Však to by sme vedeli riešiť. Čiže ďakujem veľmi pekne a ja verím teda, že dočkáme sa nejakej legislatívy aj, ktorá bude regulovať samotné tie navyšujúce poplatky.
Paška, Pavol, predseda NR SR (2013-01-29):
Pán poslanec Mikloško.
Hlina, Alojz, poslanec NR SR (2014-02-06):
A som poslanec poslaneckého zboru, ma sem zvolili. A ja mám právo ich odpoveď na tie interpelácie klásť jemu, pokiaľ nie je ospravedlnený. Nebol ospravedlnený. Nerozumiete. Ešte raz a pomaly, prosím vás, ja nie som vo vašej firemnej kultúre, možno je u vás taká firemná kultúra, so mnou rozprávajte ináč...
Blanár, Juraj, minister zahraničných vecí a európskych záležitostí SR (2024-02-15):
Ja som, ja som, jasne, zvyknutý na to, že keď sa vám niečo nepáči, tak začnete skákať do reči. Mali ste šancu dva mesiace predložiť pozmeňujúci návrh. To, že ste to neurobili a predložili ste tu množstvo technických nezmyslov, ktoré sa tu hlasovali tuším že 360-krát, tak ste to neurobili, čo je len dôkazom, že ste iba naťahovali a nešlo vám vôbec o obsah tohoto zákona. Nič iné. Skončil som, pán predsedajúci. (Potlesk.)
Laššáková, Jana, podpredsedníčka NR SR (2015-12-01):
Nech sa páči, pán poslanec Galko, máte slovo.
Hlina, Alojz, poslanec NR SR (2013-06-27):
... chcem, aby bolo splnené alebo bolo zadosť rokovaciemu poriadku, kde je jasne napísané, ako to má prebiehať. Tomu sa hovorí štábna kultúra. Keď ju nedodržiavate, vy si ju nedodržiavajte, ale tento parlament nepatrí vám... (Prerušenie vystúpenia predsedajúcim.)
Laššáková, Jana, podpredsedníčka NR SR (2015-03-11):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu, do rozpravy som dostala písomné prihlášky, za klub KDH vystúpi pán poslanec Martin Fronc, ďalej do rozpravy sú prihlásení páni poslanci Martin Poliačik, Eugen Jurzyca a Miroslav Beblavý. Nech sa páči, pán poslanec Fronc, máte slovo. Pán poslanec vystupuje za poslanecký klub KDH.
Laššáková, Jana, podpredsedníčka NR SR (2014-10-30):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky pánov poslancov: za klub MOST – HÍD pán poslanec Zsolt Simon, za klub KDH Július Brocka, za OĽaNO pani podpredsedníčka Jurinová. Ďalej písomne prihlásení do rozpravy sú: pani poslankyňa Šípošová, Mihál, Lipšic, Pavol Zajac a Lucia Nicholsonová. Teraz v súlade s rokovacím poriadkom požiadal o slovo predseda vlády Robert Fico. Nech sa páči, pán predseda.
Zajačik, Vladimír, poslanec NR SR (2022-05-04):
Ďakujem pekne. Vážené kolegyne, kolegovia, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona, tlač 978. Predpokladám, predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že vládny návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 10. júna 2022 a v gestorskom výbore do 13. júla 2022. Otvorte, prosím, všeobecnú rozpravu.
Bugár, Béla, podpredseda NR SR (2017-10-12):
Vyhlasujem rozpravu o tomto bode programu za skončenú. Pani navrhovateľka... (Reakcia navrhovateľky.) Nech sa páči, samozrejme, že môžte.
Hrnčiar, Andrej, podpredseda NR SR (2017-09-12):
Nech sa páči, pán poslanec Dostál
Paška, Pavol, predseda NR SR (2013-09-17):
Pán poslanec Lipšic.
Krajniak, Milan, minister práce, sociálnych vecí a rodiny SR (2021-02-04):
Vážený pán podpredseda, vážené dámy a páni, myslím si, že široko tento zákon alebo táto novela je diskutovaná už len kvôli tomu, že sa upravujú tzv. gastrolístky. Na výboroch, v médiách, verejne, už sme o tom diskutovali veľakrát, čiže ja by som, ja si myslím, že už dostatočne každému je známe, že o čo ide, a teda ak bude treba, zodpoviem nejaké otázky v rozprave. Ďakujem.
Madej, Róbert, poslanec NR SR (2015-06-26):
Ďakujem pekne. Pristúpime k hlasovaniu o pozmeňujúcich návrhoch z rozpravy. Pán predseda, prosím, dajte hlasovať o prvom pozmeňovacom návrhu pani poslankyne Pfundtner uvedenom ako pozmeňovací návrh č. 1 pod bodom 1.
P. Paška, predseda NR SR: (2007-12-04):
(Hlasovanie.) 143 prítomných, 61 za, 48 proti, 34 sa zdržalo. Návrh sme neprijali. Ďalej, pán spravodajca.
Danko, Andrej, predseda NR SR (2017-06-14):
Poprosím o kľud v rokovacej sále.
Gibalová, Monika, poslankyňa NR SR (2014-10-30):
Ďakujem veľmi pekne. Len v krátkosti chcem poďakovať všetkým, ktorí vystúpili a podporili tento návrh zákona. Všetci predrečníci naznačovali to, že aj keď tento zákon platí, nie je vylúčené, že sa stane podobný prípad, ako sa stal s Luckou. Ale máme iné nástroje, ktoré môžu tomu zabrániť a možno si pamätáte zo správ možno mesiac dozadu alebo tri týždne dozadu, opäť sa stal takýto podobný prípad, ale nie s fatálnym následkom u dvojročného dieťaťa, ktoré okrem iného ani nespadá vekovo do kategórie, ktorý určuje táto, tento platný právny predpis. Čiže existujú iné nástroje, ako odsledovať tieto deti, pán Radošovský to aj naznačil, posilniť sociálnu kuratelu, sociálnych pracovníkov a máme mnohé iné spôsoby, ako to ošetriť. Preto tento návrh rieši zbytočnú administráciu, byrokraciu a sledovanie rodičov, ako zaobchádzajú so svojimi deťmi, ktoré je v zmysle tohto zákona podľa nás neprimerané. Preto vás prosím, aby ste tento návrh zákona podporili. Ďakujem.
Hrušovský, Pavol, podpredseda NR SR (2011-10-11):
Nemôžete, pán poslanec.
Cigániková, Jana, poslankyňa NR SR (2020-05-19):
Ďakujem veľmi pekne. No, pán poslanec Kuffa, tak ja som trochu sklamaná, lebo my sme tuto s Mirkom Žiakom dole v parlamentnej jedálni jedli a hovoríme si, aha, pán Kuffa vystupuje, rýchlo tam poďme, lebo určite prídu potraty. A nič. Dojdem sem a nič. A ne, ja nerozumiem, čo to je s vami. Hej? Akože podľa mňa fakt strácate už trošku drajv a treba sa vrátiť k tomu, čo je podstatné, a nehovoriť tu o nepodstatných veciach ako napríklad, že na Slovensku nemôžu len tak ľudia slobodne pestovať trávu. Ja sa s vami akože zhodujem, ale ja len hovorím, akože strácate drajv. Opatrne. Ďakujem.
Mihál, Jozef, poslanec NR SR (2016-05-25):
Ďakujem pekne, chcem dve veci. Po prvé. Tak povedali ste, že dvakrát desať, to je dvadsať miliónov, dala vláda na výstavbu nových škôlok. Koľko nových škôlok sa dá postaviť za 20 mil., desať na celé Slovensko? Psovi mucha. Po druhé. Keď aj nové škôlky týmto spôsobom vzniknú, niekto predsa musí financovať chod tých škôlok, chod, na každé dieťa sú nejaké náklady, to znamená, pribudne viac miest, dobre, vďaka aj za tú muchu, ale tie obce to musia zafinancovať a dnes nemajú peniaze. To je niečo podobné ako v sociálnych službách. Postavila sa veľká hromada z eurofondov kamenných zariadení pre dôchodcov, ale dnes nemá kto financovať miesta tých samotných dôchodcov, oni na to peniaze nemajú a obce tiež nie. Čiže to nie je len tak. Ďalej. Ešte sa vrátim k tým 80 eurám. Logicky, prosím vás, rozmýšľajme. Dnes rodina s dieťaťom vo veku do troch rokov dostáva rodičovský príspevok 203 eur. My jej cez tento zákon ponúkneme ako alternatívu 80, pokiaľ to dieťa majú v obecnej škôlke, no, prosím vás, len padnutý na hlavu si zvolí menšiu sumu, 80 eur, keď druhá alternatíva je o žiadny príspevok na starostlivosť nežiadať a zostať na rodičovskom príspevku, ktorý je síce skromný, ale predsa len 203 eur. Zavedenie príspevku pre obecné škôlky 80 eur postráda elementárnu logiku.
Suja, Miroslav, poslanec NR SR (2022-12-07):
Ďakujem za slovo. Musím súhlasiť s tým, že referendum je najvyššia forma demokracie, preto my tento návrh zákona podporíme. Vôľa ľudí je pre nás záväzná a aj súhlasím s tým, že posilníme postavenie občanov Slovenskej republiky, čiže môžte rátať s našou podporou, pán poslanec.
P. Paška, predseda NR SR: (2009-10-23):
návrhu poslankyne Zdenky Kramplovej na vydanie zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov . Je to tlač 1243. Nech sa páči, pani poslankyňa, uveďte svoj návrh.
Paška, Pavol, predseda NR SR (2014-03-20):
Dobre, dámy a páni, takže do 11.35 hodiny je prestávka a potom budeme pokračovať v rokovaní. Ďakujem. (Prestávka.) (Po prestávke.)
Bugár, Béla, podpredseda NR SR (2010-12-01):
Na vystúpenie pána poslanca s faktickými poznámkami traja. Končím možnosť sa prihlásiť do faktických poznámok. Pani poslankyňa Blahová, nech sa páči.
Kaliňák, Robert, podpredseda vlády a minister vnútra SR (2015-10-21):
Ja by som, pán predseda, strašne rád reagoval, ale nikto nič nepovedal. A presne aj v tomto prípade pána Poliačika na záver, on veľa hovorí, ale nikdy nič nepovie, tým pádom je to vždy pravda, to je samozrejmé. (Smiech v sále.) To je váš typický, ako celé, čo ste hovoril, bolo bezobsažné, ak toto všetko malo byť reakcia na to, čo som povedal, fakt to s vami ide dolu vodou. Pán Viskupič, a stále vás je 24. Ďakujem pekne. (Smiech v sále a potlesk.)
Fecko, Martin, poslanec NR SR (2017-03-21):
Ďakujem pekne. Pán predsedajúci, dajte, prosím, hlasovať o návrhu zákona ako celku bez odporúčania gestorského výboru.
Sulík, Richard, predseda NR SR (2010-10-19):
Ďakujem. S faktickou poznámkou sa prihlásil pán poslanec Jasaň. Uzatváram možnosť prihlásiť sa s faktickými poznámkami.
Gaborčáková, Soňa, poslankyňa NR SR (2019-03-28):
Ďakujem za slovo. Chcem ti poďakovať, pán kolega, za taký pokoj, ktorý si vniesol do tejto témy, lebo v podstate všetci hovoríme o tom, že je to téma, ktorá rozdeľuje, ale my sme verejní činitelia a my by sme mali vlastne hovoriť naozaj vecne, ale na druhej strane aj možno zmierlivo, lebo tej nervozity tam von aj v tým rodinách je už pomerne dosť, čiže ad jedna chcem ti teda poďakovať za ten kultivovaný prejav, ktorý si dal k tejto téme, a potom by som sa pristavila pri pár veciach. Povedal si o tom, že prijať papier je najľahšie. V podstate aj na Slovensku máme tú skúsenosť, že napriek tomu, že preberáme smernice a zákony Európskeho parlamentu alebo dokumenty, ktoré hovoria o tom, že naša krajina sa má zlepšovať v korupcii, napriek tomu, že ich máme prijaté, sa to v podstate nedeje. Všetko začína od ľudí. Každý musí začať od seba. To znamená, že naozaj papier samotný, aj keby bol prijatý Istanbulský dohovor, nám nezabezpečí to, že bude plniť to, čo dajme tomu v tom Istanbulskom rozhovore je... (reakcia z pléna), dohovore je. To znamená, že tú úctu, ktorú hovoríš, čo je naozaj opačné k tomuto násiliu, musíme povedať aj B, tá úcta sa dnes nedáva nielen ženám, ale ani starým ľuďom, ale ani otcom, ktorí sú na materskej, lebo ak si zoberú materskú, tak, tak sa považujú za otcov, ktorí idú... (Prerušenie vystúpenia časomerom.)
Krajčír, Ľuboš, poslanec NR SR (2020-04-22):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Lipšic, Daniel, poslanec NR SR (2015-05-06):
Ďakujem veľmi pekne. Ja vystúpim, ak sa bude dať aj možno v rozprave. A každopádne my sme dali návrh účinného zákona, ktorý postihoval schránkové firmy vo viacerých kontextoch. Ale chcem povedať inú vec. Tento návrh zákona zjavne vládna väčšina schváli, pretože nie je pod tlakom. Pod tlakom vládna väčšina bola v decembri minulého roku, keď na námestiach boli tisíce ľudí. Vtedy sme dávali minimálne dva pomerne komplexné pozmeňovacie návrhy, kolegovia dávali jeden, my sme dávali druhý. Nechcem hodnotiť, ktorý bol lepší, to takéto naťahovanie mi príde trošku detinské. Ale v princípe boli odmietnuté a prišlo sa s riešením, napriek tomu, že aj pán minister Borec na návrh, ktorý sme dávali my pôvodne, reflektoval veľmi pozitívne. Potom prišlo politické rozhodnutie, že nie, nemôže to prejsť. A žiaľ, sa nabehlo na to, že sa schválilo uznesenie parlamentu po dohode vlády a časti opozície, ktoré zaviazalo vládu prísť s komplexným riešením. Vtedy som upozorňoval minimálne ja, ale aj kolegovia, že sa tomu nedá veriť, že bude parlament oklamaný, že bude opozícia oklamaná, že len pomáhame tomu, aby SMER vypustil paru vo vzťahu k demonštrujúcim občanom. A presne to sa aj stalo. Do bodky a do písmena. Vtedy sme mali čas tri týždne do Vianoc, ak tie pozmeňovacie návrhy trebalo ešte vyprecizovať, urobiť lepšie, jasné, vždy je možné lepšie urobiť to. A ja verím, že pre nás všetkých to je poučenie do budúcnosti, že akékoľvek dohody so SMER-om v tomto parlamente sú zlé, lebo sa nenaplnia a len sa využije čas na oklamanie voličov a možno aj opozičných poslancov.
J. Senko, poslanec: (2007-02-02):
Určite ale nie som rád, keď sa zneužívajú veci vo vzťahu s faktickými poznámkami a s vecami, ktoré sa riešia s možnosťou vystúpenia pána podpredsedu. A osobne si tiež myslím, že uznávam veci, ktoré sa týkajú vystúpenia ústavných činiteľov v rámci možnosti. Myslím si, že dnes hovoríme v tejto chvíli o druhom pilieri dôchodkového poistenia. No ale my sme prešli, viete čo cez BMG Invest, cez Ústav pamäti národa, cez zbabelosť a podobizne a cez témy, ktoré obohatia náš slovenský jazyk. Takže osobne si myslím, že treba hovoriť fakticky vo faktických poznámkach. Sám som si vedomý, že fakticky k týmto veciam nehovorím, lebo som nový, ale do budúcnosti by som bol rád, keby aj ústavní činitelia na úrovni pánov podpredsedov k problému fakticky zaujímali stanoviská. Ďakujem.
Bugár, Béla, podpredseda NR SR (2011-07-12):
Ďakujem. Berieme to samozrejme na vedomie. Pán spravodajca, nech sa páči, máte slovo.
Sulík, Richard, predseda NR SR (2010-10-14):
Ďakujem pekne. S faktickou poznámkou sa prihlásil pán poslanec Zelník. Pýtam sa, či ešte niekto... Nie. Uzatváram možnosť. Pán Zelník, nech sa páči.
Podmanický, Ján, poslanec NR SR (2014-12-02):
Teraz budeme hlasovať o pozmeňujúcom návrhu pani poslankyne Mezenskej a pána poslanca Kondróta.
Kéry, Marián, poslanec NR SR (2020-06-09):
Pán poslanec Baránik, vy ste na úvod povedali, že sa vyjadríte selektívne. Nuž naozaj, toto vás vystihuje, pretože nie je to po prvýkrát, že sa nielen vyjadrujete selektívne, ale aj sa tak správate. Ja som vám v jednej diskusnej relácii už stihol povedať, že najväčšia nespravodlivosť je selektívna spravodlivosť. A opäť vám to pripomínam, pretože vy sa na jednej strane tvárite ako najväčší demokrat a na druhej strane neváhate pošliapavať základné demokratické princípy. Len pripomeniem, kvôli pochybeniu zopár sudcov hádžete všetkých sudcov do jedného vreca. Kvôli zlyhaniu a nečinnosti niektorých prokurátorov hádžete opäť všetkých do jedného vreca a toto do demokratickej spoločnosti nepatrí. Princíp kolektívnej viny sme tu niekedy mali a verím, že sa k nemu nechcete opäť vrátiť. A nedá mi, aby som nezareagoval na to, že ako ste nazvali zatvorené predajne v nedeľu, že je to luxus. Takže ja sa vám, celej vládnej koalícii chcem poďakovať za to, že vďaka pandémii, kvôli koronavírusu ste nám tento luxus dopriali a nevidím, že by sa niečo mimoriadne udialo. Ďakujem pekne.
Sulík, Richard, predseda NR SR (2011-03-23):
Prosím, hlasujte, teraz. (Hlasovanie.) Prítomných 146 poslancov, hlasovalo 69 za, 49 proti, 28 sa zdržalo. Táto pripomienka pána prezidenta nebola schválená.
Pčolinský, Peter, poslanec NR SR (2022-02-18):
Pán predsedajúci, ja by som vás chcel upozorniť, že pán poslanec Dušan Galis si to rozmyslel a je v sále. To znamená, nie je PN. (Ruch v sále.)
Hort, Milan, podpredseda NR SR (2010-12-09):
Ďakujem. Pán poslanec, chcete dať doplňujúcu otázku? Nie. Takže pristúpime k ďalšej otázke, ktorá je opätovne adresovaná podpredsedovi vlády a ministrovi dopravy pánovi Figeľovi a je od pána poslanca Alojza Přidala a znie: "Pán minister, prečo, ak ste nechali padnúť prvý balík PPP projektov, tak ste nenechali aj tretí balík PPP projektov?
Tomanová, Viera, poslankyňa NR SR (2014-09-17):
Ďakujem pekne. Ja by som si dovolila reagovať na pani poslankyňu v tom, že áno, je skutočne pravdou, že z jedenástich operačných programov deväť bolo pozastavených, ale v tejto súvislosti si dovolím poznamenať, že práve operačný program zamestnanosť a sociálna inklúzia nebola pozastavená a treba povedať, že dva roky počas vlády pána ministra Mihála a pani Nicholsonovej tieto projekty vôbec nebežali a neboli ani čerpané. Nebola dokonca, výzvy, ktoré boli vyhlásené, boli následne všetky zrušené. Len pripomeniem, že trestné oznámenia, ktoré podala pani Nicholsonová, boli zrušené ešte v čase, keď bola ona na ministerstve, to je len jedna vec. Možnože nejaké jedno sa prešmyklo do ďalšieho obdobia, ale tie podstatné boli zrušené a v tejto súvislosti pripomeniem, že notifikácia sociálnych podnikov, o ktorú ste požiadali, bola Bruselom zastavená. Brusel oficiálne potvrdil, že sa nejednalo o neoprávnenú štátnu pomoc vo vzťahu k sociálnym podnikom. Takže a hovoriť o tom, že sociálne podniky akékoľvek korekcie, sme ich museli vyňať, nikto ich nemusel vyňať. Bolo to rozhodnutie nakoniec ministerstva financií. My sme trvali na tom, že sociálne podniky majú zostať tak, ako boli, pretože bolo potrebné pilotom odskúšať to, čo sme nastavili a dalo nám za pravdu v roku 2011, nám dal za pravdu Brusel, ktorý jednoznačne potvrdil, dnes viac ako 11 miliónov ľudí pracuje v sociálnych podnikoch v rámci Európy a treba povedať aj to, že každý tretí podnik v Fínsku, ktorý vzniká, je sociálny. V rámci Európy je to každý štvrtý. Považujem to za potrebné zdôrazniť z toho dôvodu, pretože sociálne podniky skutočne patria medzi tie nástroje, ktoré môžu pomôcť riešiť dlhodobú nezamestnanosť.
J. Slabý, poslanec: (2008-02-15):
Národná rada Slovenskej republiky uznesením č. 686 z 11. decembra 2007 pridelila uvedený vládny návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre pôdohospodárstvo, životné prostredie a ochranu prírody, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre zdravotníctvo. Za gestorský výbor určila Výbor Národnej rady Slovenskej republiky pre pôdohospodárstvo, životné prostredie a ochranu prírody. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Výbor konštatuje, že pani poslankyňa Mária Sabolová, členka výboru pre zdravotníctvo, ktorému bol vládny návrh zákona pridelený a prerokovaný dňa 21. januára 2008, v určenej lehote gestorskému výboru predložila k predmetnému vládnemu návrhu zákona pozmeňujúci a doplňujúci návrh, ktorý na zasadnutí výboru pre zdravotníctvo vzala späť. Všetky výbory Národnej rady Slovenskej republiky, ktorým bol vládny návrh zákona pridelený, s ním súhlasili a odporučili ho Národnej rade schváliť s pripomienkami tak, ako sú uvedené v časti IV spoločnej správy s odporúčaniami gestorského výboru. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe, hlasovať takto: o bodoch spoločnej správy 1 až 31 hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 151/2002 Z. z. o používaní genetických technológií a geneticky modifikovaných organizmov v znení neskorších predpisov (tlač 469), schváliť v znení schválených pozmeňujúcich a doplňujúcich návrhov uvedených v tejto správe a prednesených v rozprave. Ďakujem.
B. Bugár, podpredseda NR SR: (2004-07-06):
Pán poslanec Bódy, nech sa páči. P. Bódy, poslanec: Ďakujem veľmi pekne za slovo, pán predsedajúci. Vážené kolegyne, kolegovia, nerád by som sa vracal k jednej impertinentnej poznámke o bezprizornosti 21 poslancov, ale budem fakt reagovať len na pána Maxona, ktorý hovorí o strate 21 poslancov s tým, že vlastne tieto strany a poslanecké kluby volili do svojich postov, do výborov predovšetkým odborníkov. Pre mňa je veľmi ťažko akceptovať to, že sú tu nejaké stranícke a klubové nominácie aj napriek tomu, že tu máme odborníkov, ktorí naozaj v tých výboroch dokážu presadzovať myšlienky či už v tom klube, respektíve vo výbore pre sociálne veci a bývanie, ktoré sa týkajú sociálnej politiky a netýka sa to len poslancov, ktorí sú v koalícii, respektíve v opozícii, ale aj poslancov, ktorí sú v koalícii. V tomto výbore odchádza aj pani poslankyňa Edit Bauer, takže bude veľmi ťažké konštituovať celý tento výbor s tým, aby náhrada za takých kvalitných ľudí bola adekvátna. Viem si predstaviť, samozrejme, aby to boli opäť nie politické, nie klubové nominácie, ale nominácie na základe odbornosti.
Osuský, Peter, poslanec NR SR (2016-12-08):
Ďakujem za slovo. Ďakujem všetkým, ktorí vystúpili. Kolegovi Baránikovi chcem povedať, že presne tak, ako zaznelo v jeho vystúpení, mučenie Zdenky Schellingovej ani namáčanie hlavy do nádoby s výkalmi nebolo súčasťou Trestného zákonníka, dokonca ani komunistickej totality. Teda porušovali tí ľudia pri výsluchoch zákony celkom jasne tak, ako ich porušovali gestapáci a esesmani. Lenže šéfovia pražského gestapa odvisli, K. H. Frank bol popravený. A mnohí ďalší skončili primerane. Títo skončili s výsluhovými dôchodkami. Hádam cítime istý rozdiel. A musím povedať, že tak ako je jednou z najobľúbenejších téz tých, ktorí nechcú tvrdiť, že máme v šuplíku tú lepšiu alternatívu, ktorú ale neprezradíme, pre istotu, tak je takisto typickou zbraňou tých, ktorí si niečo neželajú a neurobili by to za nič na svete, povedať iným, ktorí niečo v tej veci robia, že mali možnosť to už robiť vtedy, vtedy a vtedy. Viete, pán poslanec Paška, vy ste sem nespadli teraz v marci. Vy ste v tomto parlamente boli i v menej hrdých chvíľach slovenského parlamentarizmu a tiež by som sa vás mohol spýtať, čo ste vy v tej veci urobili, keď teraz úkolujete kohokoľvek okolo seba. To znamená, že sme opäť v tom, kde sme boli aj včera, že tí, ktorí neurobia nič, úkolujú tých druhých a radia im. Ja si myslím, že tento predložený zákon tu je na to, aby sa ukázali charaktery. A hlasovanie o ňom je možno, ako hovorím, malým gestom, ale bude zároveň vynikajúcim vysvedčením.
Pellegrini, Peter, podpredseda NR SR (2020-05-15):
Pán poslanec Baška.
B. Bugár, podpredseda NR SR: (2003-10-22):
(Hlasovanie.) Prítomných 133 poslancov, za návrh hlasovalo 93, proti 2, zdržalo sa 38 poslancov. Konštatujem, že navrhnuté uznesenie sme schválili. Budeme pokračovať v hlasovaní o vládnom návrhu zákona o autorskom práve a právach súvisiacich s autorským právom (autorský zákon) , ktorý máte ako tlač 397. Pani poslankyňa Brestenská, nech sa páči, môžeme pristúpiť k hlasovaniu. B. Brestenská, poslankyňa: Vážený pán predsedajúci, vážené dámy a páni, nakoľko v rozprave nikto nevystúpil k návrhu vládneho návrhu zákona, prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku Národnej rady Slovenskej republiky prerokovať predložený návrh v druhom čítaní.
Zmajkovičová, Renáta, podpredsedníčka NR SR (2012-11-30):
Pán poslanec Kamenický. (Ruch v sále.)
Figeľ, Ján, podpredseda NR SR (2013-10-18):
Ďakujem aj ja. Teraz dávam slovo spoločnému spravodajcovi z výboru pre hospodárske záležitosti poslancovi Marošovi Kondrótovi, aby informoval parlament o rokovaní výborov a odôvodnil návrh a stanovisko gestorského výboru.
Paška, Pavol, predseda NR SR (2012-09-12):
Hlasujeme. (Hlasovanie.) 145 prítomných, všetci boli za. Návrh sme schválili.
Dostál, Ondrej, poslanec NR SR (2018-12-13):
Pán poslanec Jurzyca, ďakujem za to, že si doplnil ten výrok analytika Drahovského, lebo toto je tak trochu príznačné pre vládnu koalíciu, ale teda špeciálne pre Slovenskú národnú stranu, že vytrhnú si z kontextu nejaké vyjadrenie jedného analytika k zákonu, ktorý je predmetom veľmi intenzívnej a širokej kritiky zo strany mnohých ekonómov a iných odborníkov, a oni si nájdu jedno vyjadrenie a to zacitujú, ktoré je akože v súlade, v súlade s ich tvrdeniami, teda že sa nezvýšia ceny, a ešte aj pri tom, keď ho použijú, tak ho použijú spôsobom, že ho vytrhnú z kontextu, že povedia, že sa nemusia zvýšiť ceny hneď. Je teda rozdiel, ako tvrdiť, že sa vôbec nezvýšia ceny v dôsledku zavedenia Dankovej dane z jedla. A podobne je to aj pri odvolávaní sa na názor, názor sektoru, v tomto prípade názoru obchodníkov, kde, kde SNS tvrdí, že Zväz obchodu, alebo teda neviem, akú inštitúciu ste citovali, že tvrdí, že takto nastavený zákon nebude mať za následok zvýšenie cien potravín. No ale opäť si vyberáte iba niečo, čo sa vám hodí. Je Slovenská aliancia moderného obchodu, ktorá upozorňuje na negatíva toho zákona a upozorňuje, že, že môže viesť k zvýšeniu cien potravín. A dokonca aj prvý viceprezident Zväzu obchodu Slovenskej republiky Pavol Konštiak upozorňuje, že podľa jeho názoru 50 % nákladov z nového odvodu si odnesú dodávatelia potravinárskeho tovaru a zvyšných 50 % si odnesú spotrebitelia, ktorí nakupujú potraviny.
Zelník, Štefan, poslanec NR SR (2017-12-21):
Ďakujem pekne za slovo. Pán minister, chcem veľmi pekne poďakovať za výstižné vysvetlenie, čo to je odvodová odpočítateľná položka a prečo tie peniaze sú potrebné, pretože 100 mil. eur iste nebude postačovať na to všetko, čo v zdravotníctve potrebujeme, teda tých 100 mil., ktoré sa týmto spôsobom dostanú. A že naozaj zákon, tak ako aj hovoril môj predrečník, je nielen o odpočítateľnej odvodovej položke, ale je to aj práve o tej sociálnej starostlivosti, ošetrovateľskej starostlivosti v domovoch dôchodcov aj o prehliadke mŕtvych, aj o urgentoch a o ďalších veciach. Ja chcem pekne poprosiť všetkých kolegov, pretože ak by sme tých 100 mil. neschválili, teda neodmietli by sme pripomienku pána prezidenta, tak budeme mať veľký problém, v prvom rade budú mať veľký problém zdravotnícke zariadenia a s tým, samozrejme, úzko súvisí aj poskytovanie zdravotnej starostlivosti pre naše obyvateľstvo. Takže ja veľmi pekne chcem poprosiť, aby sme pripomienku pána prezidenta, aby sme odmietli. Ďakujem.
Viskupič, Jozef, poslanec NR SR (2015-12-11):
Ďakujem. Nečudujem sa hodinovému prejavu po vystúpení premiéra, ktorý sa asi chcel zastať svojho rezortného ministra, ale veľa práce si s tým nedal. Vo vašom prípade tá kvantita narozprávaných vecí rozhodne neznamenala kvalitu, k čomu asi malo smerovať. Prečo? Čo sme sa teda dozvedeli, bolo, myslím, že 17 minút ste rozprávali o mediálnom monitore, čiže čo písali noviny. Ďalej ste nás odvolávali na vyhľadávače a prezeranie si nejakých mediálnych správ. Myslím si, že zásadný fakt, ktorý pri tom, že by ste mali pána Lazára odvolať, ste sa ho nedotkli slovkom. Tu bolo jasne preukázané, že na základe dodatku alebo jednej vetičky, ktorá v tej zmluve je, môže tento štát prísť o 31 mil. eur v priebehu 15 rokov. Ja by som bol veľmi rád, keby ste túto tabuľku chytili a povedali, či to tak je, alebo nie. K tomu ste sa nedostali jedným slovom. A preto si myslím, že kvalita vášho vystúpenia v zmysle obhajoby človeka, ktorého držíte vo funkcii, napriek absolútne zjavnej zlodejine, resp. nastavenia parametrov, aby štát prišiel o peniaze, ste nedotiahli do konca. Napriek tomu, že ste hodinu rozprávali.
Hrušovský, Pavol, predseda NR SR (2011-12-08):
Nemáte faktické poznámky, pán poslanec. Pani predsedníčka výboru pre pôdohospodárstvo a životné prostredie Mária Sabolová ako ďalšia v poradí vystúpi v rozprave. Nech sa páči, pani predsedníčka.
Laššáková, Jana, podpredsedníčka NR SR (2014-12-09):
Na vystúpenie pána poslanca s faktickými poznámkam páni poslanci: Kvasnička, Mikloško a pán poslanec Fecko. Končím možnosť prihlásiť s faktickými poznámkami. Nech sa páči, pán poslanec Kvasnička.
Grendel, Gábor, podpredseda NR SR (2023-02-10):
S faktickou poznámkou pán poslanec Eduard Kočiš.
Kazda, Radovan, poslanec NR SR (2020-05-20):
Ďakujem. Pán poslanec Kotleba, v bode 7 sa píše, že cestovná kancelária je povinná dohodnúť sa s cestujúcim, nielen s tými, čo majú tú výnimku, ale so všetkými cestujúcimi, na poskytnutí; tí sú v inom režime teda, čiže s tými ostatnými; na poskytnutí náhradného zájazdu najneskôr do 31. augusta 2021. Ak sa cestovná kancelária s cestujúcim na poskytnutí náhradného zájazdu nedohodne do toho termínu, platí, že odstúpila od zmluvy o zájazde a je povinná cestujúcemu vrátiť všetky platby. To je tam napísané. Ja sa teda pýtam, keď vy hovoríte, že sa im navyšujú náklady, tak sa pýtam, že komu sa navyšujú náklady. Ja som to tam neobjavil a keď by ste tú odpoveď našli, tak sa poteším, že sa vyznáte v ekonomickej teórii. Takže tá moja otázka je, že komu sa teda zvyšujú náklady. Ďakujem.
R. Zajac, minister zdravotníctva SR: (2003-03-06):
Ministerstvo práce, sociálnych vecí a rodiny Slovenskej republiky predpokladá rozšírenie existujúcej siete úradov špecializovanej štátnej správy i o orgány špecializovanej štátnej správy zabezpečujúcej výkon správy na úseku sociálnych vecí. Ministerstvo práce, sociálnych vecí a rodiny Slovenskej republiky predpokladá samostatnú právnu úpravu pri organizáciách špecializovanej štátnej správy na úseku sociálnych vecí. Ministerstvo predpokladá, že navrhované riešenie usporiadania miestnej štátnej správy okrem zvýšenia kvality výkonu samotných odborných činností zjednoduší riadiace vzťahy, osobitne zvýšením zodpovednosti ministerstva práce za tok finančných prostriedkov, personálne podmienky a podobne. Zjednoduší tak prípravu, budú menšie nároky na súčinnosť pri príprave a realizácii rozpočtu, štátneho rozpočtu a sprehľadní sa financovanie, pričom sa zaistí flexibilita pri výkone štátnej správy, pretože vznikne možnosť zriaďovania stálych alebo dočasných pracovísk podľa potrieb občanov. Umožní sa lepšia koordinácia pomoci občanom vzhľadom na špecifické podmienky a potreby daných regiónov, umožní sa účinnejšia spolupráca v danej oblasti s orgánmi miestnej samosprávy a inými subjektami. Ministerstvo práce, sociálnych vecí a rodiny predpokladá na zabezpečenie výkonu štátnej správy zriadenie územných sociálnych úradov s miestnou pôsobnosťou pre územný obvod jedného alebo viacerých okresov v rámci územného obvodu jedného samosprávneho kraja. Zároveň sa uvažuje na zabezpečenie výkonu niektorých činností územného úradu možnosť zriaďovania, ale aj zrušovania stálych alebo dočasných pracovísk tohto územného úradu. Spoločný výkon kompetencií v oblasti sociálnych vecí a trhu práce nepočíta s využitím zamestnancov okresných a krajských úradov, ktorí vykonávajú takzvané obslužné činnosti ekonomického, technického a administratívneho charakteru.
Pollák, Peter, poslanec NR SR (2022-02-22):
Ďakujem pekne. Pán Tomáš, dovoľte mi najprv tak pozitívne. Ja vás musím oceniť za to, že ako jediný poslanec z HLAS-u, keď prídete tu pred ten kecpult, nečítate a rozprávate akože fakticky a k veci bez toho, aby ste čítali. Ostatní poslanci z HLAS-u, keď prídu pred kecpult, tak čítajú, dokonca čítajú aj faktické poznámky, chodia nepripravení na schôdze. Toto ste si pozitívne zobrali zo SMER-u, že chodíte na tie schôdze pripravený. A teraz dovoľte, aby som prešiel k vašej rozprave. Vy ste tu začali rozprávať o nejakých vytrhnutých vetách z prepisov policajtov, ktorí sa bavili o vyšetrovaní. Ja len vám pripomeniem, že v minulosti, keď prenikli do verejnosti komunikácie medzi Glváčom, Kočnerom, Glváčom a Zsuzsovou a opozícia sa snažila otvoriť schôdzu, vy ste sa vyjadril, že nebudete sa podieľať na divadle opozície. A toto je taká vaša objektívnosť, keď sa má týkať vašich ľudí a rozprávať o prepisoch esemesiek medzi Glváčom a Kočnerom, Glváčom a Zsuzsovou, ktorí sú podozriví z objednávania vraždy, a tu sa ideme baviť teraz my o nejakých prepisoch policajtov, ktorí sa súkromne nejak bavili o tom, ako má prebiehať vyšetrovanie. Pán Tomáš, skúste sa nad tým zamyslieť, že ak sa tvárite ako objektívny politik, ako etalón slušnosti, ktorý nás tu ide moralizovať a ukazovať na to, akí my sme tí, ktorí ovplyvňujú vyšetrovania, či ste to náhodou neboli vy, ktorí chceli zahmlievať a zatĺkať to, čo preniklo do verejnosti, a nedali ste dôvod ani opozícii sa k tomu vyjadriť v minulosti. Ďakujem pekne.
Krajči, Marek, poslanec NR SR (2021-12-10):
Prosím, dajte hlasovať o návrhu zákona ako o celku s prijatými pozmeňujúcimi návrhmi bez odporúčania gestorského výboru.
Danko, Andrej, podpredseda NR SR (2024-01-24):
Pani poslankyňa Jurík.
Blaha, Ľuboš, poslanec NR SR (2015-06-24):
Pán kolega, ja iba veľmi, veľmi vecne. Ako podľa mňa zbytočne tie osobné útoky tu predvádzate aj voči pánovi premiérovi, ktorý to myslí dobre s tým referendom. Hovorí ako o poslednej možnosti. A zneužívať to na to, aby ste si interpretovali tie veci, aby ste zase osobne útočili. Viete, ja keď som pred chvíľou vystupoval a hovoril som svoj osobný názor, hovoril som svoju interpretáciu udalostí, ja som do nikoho z vás neútočil. Ale vy útočíte do mňa, vy útočíte do pána premiéra Fica. Načo je to dobré práve v tejto téme, to by som sa chcel spýtať. Pretože môžeme mať iný názor na príčiny problému, môžeme mať iný názor na interpretáciu aj tých kvót, aj ďalších vecí, prečo tento problém migrácie vzniká, ale treba to rešpektovať. Môže to byť iný názor. Ja rešpektujem váš iný názor. Mali ste tak isto priestor na to, aby ste ho povedali. Ja som vám nekričal, aby ste skončili. Ale prečo tie osobné útoky, to mi povedzte! Potrebujeme to v tej politike? Musíte byť takýto osobný? Musíte byť takýto zlý? Ďakujem.
Paška, Pavol, predseda NR SR (2013-06-27):
Pán poslanec Martvoň.
Hrušovský, Pavol, predseda NR SR (2011-10-19):
Hlasujeme o bodoch zo spoločnej správy 1 až 12. (Hlasovanie.) 146 prítomných, 78 za, 66 sa zdržalo, 2 nehlasovali. Návrh sme schválili. Prosím o ďalší návrh.
Truban, Michal, poslanec NR SR (2024-01-24):
Ďakujem za slovo. Taktiež ďakujem za príhovor kolegovi Kiššovi, veľmi dobre si povedal a ukázal, znova si zopakoval ten obrovský ekonomický dopad, ktoré tu bude mať. Predtým kolega Lackovič hovoril o tom, ako to priamo zasiahne bežných ľudí, a ty si rovno pekne ukázal a povedal, že to dokáže ohroziť okrem toho, čo tu aj všetci na to upozorňujeme, peniaze z eurofondov, ale už aj priamo obrovské ekonomické škody, ktoré sa môžu šplhať do výšok stámiliónov. A to tu znova nehovoríme o tom, čo vždy, že keď sa to schváli, aký to bude mať veľký dopad na aj podnikateľov, ale hlavne aj na odliv našej kvalitnej, kreatívnej pracovnej sily a na našich mladých. Takže díky moc, že si to znova takto zhrnul, pretože, ako sa to častokrát opakuje, treba to tu neustále znova a znova opakovať, argumentovať, pretože zásah tejto novely je taký bezprecedentný na všetkých možných úrovniach spravodlivosti, ekonomiky, našich občanov a mladých, že toto treba neustále opakovať. Takže ďakujem, že si znova vystúpil aj o takomto čase, a ďakujem aj dopredu všetkým ďalším, ktorí vystúpia aj počas celej noci. Ďakujem pekne.
Blanár, Juraj, podpredseda NR SR (2021-09-24):
Ďakujem. Otváram všeobecnú rozpravu. Do rozpravy som obdržal jedinú písomnú prihlášku, a to pán poslanec a zároveň aj spravodajca Marián Viskupič. Takže zároveň mu udeľujem slovo. Nech sa páči.
Pellegrini, Peter, predseda NR SR (2015-04-16):
S reakciou na faktické poznámky pán poslanec Brocka.
Verešová, Anna, poslankyňa NR SR (2018-06-22):
Vážený pán predsedajúci, vážený pán podpredseda, vážené panie poslankyne, poslanci, z poverenia gestorského Výboru Národnej rady Slovenskej republiky pre ľudské práva a národnostné menšiny podávam správu o prerokovaní predmetnej správy (tlač 989) vo výbore. V súlade s príslušným rozhodnutím predsedu Národnej rady výbor prerokoval Výročnú správu Ústavu pamäti národa na svojej 43. schôdzi 11. júna 2018. Svojím uznesením č. 94 výbor zobral výročnú správu na vedomie a odporúčal aj Národnej rade zobrať správu na vedomie. Uznesením č. 95 výbor schváli správu gestorského výboru a poveril mňa, aby som vystúpila na schôdzi Národnej rady, podala správu a predložila návrh na uznesenie Národnej rady. Návrh na uznesenie Národnej rady je v prílohe správy gestorského výboru (tlač 989a). Pán predsedajúci, otvorte, prosím, rozpravu, do ktorej sa hlásim ako prvá.
J. Ďuračka, poslanec: (2008-10-21):
Na druhej strane, keď si zoberieme, že z 540 miliárd korún, ktoré kryjeme pri 20-tisícoch euro, tak ten nárast robí iba 6 %. Šesť percent je zhruba voľajakých 30 miliárd, čiže nie je to až také strašné. Takže si myslím, že je to dobrý krok a plne ho schvaľujem. Ďakujem.
Zemanová, Anna, poslankyňa NR SR (2021-05-27):
Ďakujem veľmi pekne za slovo. Marián, super si to zhrnul, veľmi si vážim tvoj rozvážny a pokojný prístup nielen tu v tomto pléne, ale aj na rokovaniach na ministerstve financií či na koaličnej rade, kde boli sme, jasne sme definovali výdavky, ktoré sú nevyhnutné, treba ich naozaj aj schváliť a vo veľkej, vo veľkom objeme, 2,9 mld. sme napočítali, čo by sme vedeli naozaj akceptovať pri tomto návrhu rozpočtu. Sú to práve tie výdavky súvisiace s COVID opatreniami, financovaním výdavkov doteraz schválených vládou. Ale som rada, že argumentuješ vecne. SaS je hlavou rozumu v tejto vláde a prístup k rozpočtovaniu SaS je veľmi obozretný a konzistentný a, môžem povedať, aj konzervatívny. A práve toto je, toto je postoj, ktorý by mohli oceniť tie finančné trhy, o ktorých sa tu hovorí, že treba teraz v jednom balíku urobiť si aj tú bublinu nejakej rezervy. Ale, práve naopak, v celom svete zúri COVID a práve finančné trhy ocenia obozretný a konzervatívny prístup k rozpočtovaniu. A my sme navrhovali, aby sa rozpočet schvaľoval na dva kroky. Teraz tie výdavky, ktoré boli COVID, tie výdavky nájomného a všetkých tých opatrení, ktoré bolo nevyhnutné financovať v rámci pomoci ľuďom, a následne, ak by prišla tretia vlna alebo sa ukázali nevyhnutné ďalšie, tak by sa urobila druhá rozpočtová zmena. Som presvedčená, že toto by bol rozumný a správny postup, na ktorom by sa vedela zhodnúť nielen koalícia, ale myslím, že by to pochopilo aj celé plénum Národnej rady. Takže veľmi pekne ti ďakujem za tvoje pokojné a rozumné a veľmi múdre vystúpenie. Ďakujem.
P. Hrušovský, podpredseda NR SR: (2001-10-25):
Teraz dávam slovo pánu poslancovi Osuskému, ktorého poveril gestorský výbor, aby informoval Národnú radu o prerokúvaní návrhu zákona v gestorskom výbore v prvom čítaní. Pán poslanec Osuský.
Danko, Andrej, podpredseda NR SR (2023-11-15):
Na vystúpenie pána poslanca tri faktické. Pán poslanec Matovič.
Bugár, Béla, podpredseda NR SR (2016-04-19):
Pán poslanec Budaj.
Zemanová, Anna, poslankyňa NR SR (2019-02-01):
Ďakujem, Martin, za predloženie návrhu tohto zákona a musím povedať za klub SaS, že je tam stopercentná podpora tomuto návrhu, a chcem len pripomenúť, že pani ministerka vytrvalo trvá na svojom stanovisku, že nie je možné vyžadovať preukázanie vzťahu k pôde pri dotáciách. Ja som jej v relácii TA3 pri diskusii povedala, presne odpoveď som jej citovala eurokomisára Hogana ohľadom tohto, že nie je pravdou, že národná legisla..., národné štáty, členské štáty Európskej únie by nemohli si túto požiadavku uplatňovať. Takže je to len o tom, že komu toto vyhovuje, komu vyhovuje táto situácia, ktorá na Slovensku je. Pripomínam aj dnešné protesty agrofarmárov, ktorí prišli protestovať pred Generálnu prokuratúru a dožadujú sa spravodlivosti, pretože len známych tých 36 prípadov, ktoré má šetriť prokuratúra, kde PPA-čka dala trestné oznámenia, do dnešného dňa sa s nimi nepohlo. A zaiste sú ešte aj ďalšie prípady, o ktorých nevieme. Čiže je tu šanca na reparát Slovenskej národnej strany, aby prijali, aby podporili tento náš návrh a vlastne aj pani ministerke takýmto spôsobom dali najavo, že, že naozaj Slovenskej národnej strane záleží na farmároch napriek tomu, že samotné ministerstvo vytrvalo stojí na svojich, myslím, že nezákonných pozíciách.
Pčolinský, Peter, podpredseda NR SR (2023-05-11):
Beriem na vedomie. Pán poslanec, ste neprehliadnuteľný, čiže my vás registrujeme. Vyhlasujem teraz tridsaťminútovú technickú prestávku a po nej budeme pokračovať riadnou schôdzou. Čiže 10.10 h. (Rokovanie 91. schôdze NR SR bolo prerušené o 9.40 hodine.) (Po prerušení rokovania 91. schôdze a po prestávke pokračovalo rokovanie 90. schôdze NR SR.) 2
Markovič, Peter, poslanec NR SR (2011-06-30):
Ďakujem pekne. Ja by som nadviazal v jednom bode na pána poslanca Novotného, a to je ten vernostný systém. Nerozumiem, prečo sa ho tak panicky bojíme. Zdá sa mi nespravodlivé, keď výrobca môže poskytovať zľavy distribútorovi, distribútor môže ďalej poskytovať zľavu lekárnikovi a lekárnik ďalej nemôže poskytovať zľavu pacientovi. Prepáčte, ja nie som ani lekár, ani lekárnik, ani farmaceut, ale toto sa mi zdá choré a na hlavu postavené. Ak tu sedíme, tak tu sedíme preto, aby sme brali v prvom rade ohľad na pacienta. Človeka, ktorý je chorý, ktorý si musí ísť kúpiť lieky, a tomuto človeku nechceme z mne absolútne neznámych dôvodov a zatiaľ nijakým spôsobom rozumne nevyargumentovaných dovoliť, aby mohol dostať zľavu v lekárni. Výrobca, farmaceutická firma môže dať zľavu distribučnej firme. Distribučná firma lekárnikovi. A lekárnik ju ďalej nemôže dať. Nerozumiem. Ďakujem pekne.
Mičovský, Ján, poslanec NR SR (2015-11-11):
Ďakujem za slovo, vážená pani podpredsedníčka. Oceňujem, vážený pán minister, že ste vystúpili. A skúsim to využiť na to, aby som zdôraznil, že ja som vôbec nevytýkal vášmu rezortu ani vašim ľuďom na pamiatkových úradoch, že nerobia dosť pre ochranu pamiatok. Naopak, môj osobné skúsenosti či s bystrickým alebo so žilinským úradom sú veľmi dobré, pričom som hrdý na to, čo sme spoločne urobili v ochrane najmä lesníckych kultúrnych pamiatok. A nepôjdem do konkrétností, lebo to nemá teraz význam, ale, viete, Gándhí keď videl, že teda už nepochodí po dobrom, tak nepoužil žiadne násilie. A ja som od vás nechcel, aby ste išli bojovať do Polomky. Ale Gándhí tak sa vydal na ten svoj slávny Soľný pochod a dosiahol svoje. Vy ste sa mali vydať do Polomky, vy ste mali byť malým Gándhím a povedať: „Nech je to akokoľvek nemožné, ja ako minister kultúry nepripustím, aby sa významná kultúrna pamiatka stratila z povrchu zemského.“ A sa tak strácala vyše roka ona, najprv strecha, potom steny, potom dážď. Potom už aj statik povedal, že už je to pomaly ohrozené. Pochod do Polomky mali ste absolvovať. A mali ste pritom povedať: „Aj keď to možno nezmením, ale zabojujem, pretože nepripustím, aby sa národná kultúrna pamiatka stratila.“ Vôbec nekritizujem vašich ľudí, ja kritizujem vás v dobrom v súvislosti so zákonom, ktorý predkladáte, že je to dobrý zákon. A bol by som veľmi nerád, aby sme ten zoznam stratených pamiatok rozširovali. Ja si vážim, čo všetko sme zachránili, ale toto sa stať nemalo, pán minister. V tom je tá podstata, že som necítil váš boj v tomto smere, hoci som vás na to upozornil a hoci odpoveď od vás mi prišla veľmi obšírna, ale to bolo všetko.
Zmajkovičová, Renáta, podpredsedníčka NR SR (2012-08-02):
Nech sa páči, pán minister.
Pčolinský, Peter, podpredseda NR SR (2022-10-26):
Tretíkrát?
Danko, Andrej, predseda NR SR (2017-05-11):
Prosím, prezentujme sa, hlasujeme. (Hlasovanie.) Prítomných 136 poslancov, za 44, proti 34, zdržalo sa 57, nehlasoval 1. Konštatujem, že sme uvedený návrh neschválili.